Hammaspaikka

Hammaspaikka on ainetta, joka asennetaan hampaaseen vaurioituneen, irronneen tai poistetun osan paikalle. Tavallisesti paikattava vaurio on karieksen aiheuttama reikä, mutta hammaspaikka voidaan tarvita myös kuluneen, kiillevaurioisen tai lohjenneen hampaan hoitoon.http://www.terveyskirjasto.fi/terveyskirjasto/tk.koti?p_artikkeli=trs00086  Väliaikaista paikkaa käytetään juurihoidon ollessa kesken sekä silloin, kun käytettävissä oleva aika ei riitä pysyvän paikan tekemiseen. Hätäpaikka on ilman lääkärin apua esimerkiksi lohjenneeseen hampaaseen laitettava kovettuva tahna, joka suojaa vauriota siihen saakka, kunnes potilas pääsee hammashoitoon.

Hammaspaikka heikentää hammasta sekä lisää sen tulehdusalttiutta.Alzheimer-lääke saa hampaan korjaamaan itseänsä - mutta jääkö hammaspora työttömäksi? Miina Rautiainen Tekniikka ja talous 10.1.2017. https://www.tekniikkatalous.fi/tiede/laaketiede/alzheimer-laake-saa-hampaan-korjaamaan-itseansa-mutta-jaako-hammaspora-tyottomaksi-6613689

Hammaspaikkoja on tehty muiden muassa amalgaamista, yhdistelmämuovista ja kullasta, nykyisin myös keraamisista aineista. Tällä hetkellä tutkitaan hampaiden korjaamista Alzheimerin taudin hoitamiseen kehitetyn Tideglusib-lääkkeen avulla. Lääke saa hampaan keskiosan kantasolut erikoistumaan hammassoluiksi, jolloin reikä umpeutuu luonnollisella hammassolukolla. Kyseisellä menetelmällä on onnistuttu paikkaamaan onnistuneesti jo hiirten hampaita.

 Amalgaamipaikkojen haittoja 

Erityisesti 1980- ja 1990-luvulla keskusteltiin mahdollisista amalgaamin aiheuttamista sairauksista. Keskusteltua käytiin myös siitä, pitäisikö amalgaamipaikat vaihtaa.http://duodecimlehti.fi/web/guest/arkisto?p_p_id=Article_WAR_DL6_Articleportlet&viewType=viewArticle&tunnus=duo50325&_dlehtihaku_view_article_WAR_dlehtihaku_p_auth= Amalgaamipaikoista saatava elohopea-annos voi olla 1–3 mikrogrammaa vuorokaudessa, kun Maailman terveysjärjestön (WHO) mukaan herkimmillä yksilöillä voisi elohopea-altistuksesta aiheutua ensioireita vasta 30 mikrogramman vuorokausiannoksella.http://www.ncbi.nlm.nih.gov/pubmed/9391753 Nykytiedon valossa amalgaami katsotaan täysin turvalliseksi paikka-aineeksi, joskin elohopea-allergikot voivat saada limakalvoon kosketuksissa olevista amalgaamipaikoista limakalvomuutoksia.

 Muovipaikkojen haittoja 

Muovisissa hammaspaikoissa (bis-GMA = bis-fenoliglykolidimetakrylaatti ja bis-DMA = bisfenoli -dimetakrylaatti) on aineita, jotka muuttuvat bisfenoli-A:ta (BPA) sisältäviksi ollessaan kosketuksissa syljen kanssa.https://www.sciencenews.org/blog/science-public/putting-bpa-based-dental-fillings-perspectivehttp://www.webmd.com/oral-health/news/20100907/bpa-from-dental-sealants-fillings-is-it-safe Tällaisista muovisista hammaspaikoista saatava BPA-altistus ajoittuu muutaman tunnin tai vuorokauden sisälle uuden paikan saamisesta ja altistus on minimaalista.http://www.cda-adc.ca/en/oral_health/faqs/bpa_faqs.asp

 Lähteet 

Luokka:Hammaslääketiede
Luokka:Seulonnan keskeiset artikkelit